b'\n_START_ARTICLE_\nCanadian Amateur Hockey League\n_START_SECTION_\nHokejska mre\xc5\xbea\n_START_PARAGRAPH_\nV zme\xc5\xa1njavi ob ukinitvi lige AHAC in ustanovitvi lige CAHL se je skoraj izgubila novost, ki je bila vpeljana: prva hokejska mre\xc5\xbea v zgodovini.  Predlagalo jo je mo\xc5\xa1tvo iz Quebeca. Da so povezali vrha obstoje\xc4\x8dih vratnic, so uporabili vrv. Mre\xc5\xbea je bila nato pripeta na vrv in vratnici v obliki \xc5\xbeepa, ki je ujel vse plo\xc5\xa1\xc4\x8dke, ki so zleteli v mre\xc5\xbeo. Do tedaj so mre\xc5\xbee \xc5\xbee uporabljali v lacrossu in polu na ledu.  Po seriji ekshibicijskih tekem leta 1899 so mre\xc5\xbee postale stalnica na ledenih ploskvah lige CAHL.\n_START_SECTION_\nZadnja sezona\n_START_PARAGRAPH_\nLiga je delovala z istimi 5 mo\xc5\xa1tvi do sezone 1904. Med sezono je Ottawa izstopila zaradi spora znotraj lige. Liga je nato delovala dalje s svojim urnikom s preostalimi 4 mo\xc5\xa1tvi. Naslednjo sezono sta se ligi pridru\xc5\xbeili mo\xc5\xa1tvi Montreal Le National in Montreal Westmount, ki sta zapolnili mesto Ottawe, ki se je pridru\xc5\xbeila ligi Federal Amateur Hockey League. Kasneje se je izkazalo, da je bila sezona 1905 tudi zadnja sezona lige, saj sta po koncu sezone Montreal Wanderers in Ottawa ustanovila ligo Eastern Canada Amateur Hockey Association, ki je absorbirala tudi mo\xc5\xa1tva iz lige CAHL.'